Сәбиләнең һүҙе Гөлсараның йөрәген шундай ныҡ әрнетте. Өҫтөнә бысраҡ һыу ҡойолған кешеләй хис итте. Йөрәге көслө итеп тибә башлауын, пульсе йышайып, йөрәк ритмының үҙгәрә барыуын тойҙо. Нисек тә йөрәкте тынысландырырға кәрәк! Ул сумкаһынан дарыу төймәһе сығарҙы ла, һыу һорап алып, тиҙ генә эсеп ебәрҙе. Иренең уға хыянат итеп йөҙөн йыртыуы бер бөгөн генә түгел инде. Үҙ эшен асып байып киткәс ундай хәлдәр йыш ҡабатланып торҙо. Ауыр, бик тә ауыр кешенән иренең аҙғынлығы тураһында ишетеү, барыһын да үҙең аша үткәреү...